Peyper blaas fluitjie in Super-eindstryd | Netwerk24
’n Polisieman is Donderdagoggend in die oprit van sy huis in Bishop Lavis, Kaapstad, doodgeskiet.
Kiwi’s haat Trump nou meer as hom, sê blaser
Die Engelse skeidsregter Wayne Barnes glo pres. Donald Trump van Amerika het hom vervang op Nieu-Seeland se haatlys nadat hy as die wêreld se beste blaser aangewys is.
Tsitsipas klop Zverev vir halfeind-plek
Stefanos Tsitsipas het gemaklik afgereken met die verdedigende kampioen Alexander Zverev om Woensdag die halfeindronde van die ATP-jaareindtoernooi in Londen te haal.
Facebook verwyder 3,2 mjd. vals profiele
Facebook het 3,2 miljard vals profiele en miljoene onsedelike inskrywings tussen April en September verwyder.
Die lugdiensgroep Comair, wat British Airways (BA) en kulula.com bedryf, waarsku dat enige staking by die Suid-Afrikaanse Lugdiens (SAL) se tegniese afdeling ook sy vlugte kan raak.
Daniel Mminele is as Absa se nuwe uitvoerende hoof aangestel, ’n pos wat hy vanaf 1 Januarie sal beklee.
KISS kom groet hul 'Army' in SA
Die Amerikaanse rockgroep KISS gaan in 2020 een laaste draai in Suid-Afrika kom maak.
‘Jack and the Beanstalk’ oortref die verwagtinge
Peyper blaas fluitjie in Super-eindstryd
03 Julie 2019 07:54
Sanzaar, die beheerliggaam van die Superrugbyreeks, het Jaco Peyper aangewys vir Saterdag se eindstryd tussen die Crusaders en die Jaguares in Christchurch.
Die Suid-Afrikaanse skeidsregter Jaco Peyper verskyn Saterdag in sy derde Superrugby-eindstryd. Foto: Getty Images
Dit sal die derde geleentheid wees wat die Suid-Afrikaner die beslissende kragmeting behartig.
Die Nieu-Seelanders Mike Fraser, Paul Williams en Ben Skeen (televisieskeidsregter) sal Peyper bystaan.
Dit is die 26ste Superrugby-eindstryd, met 14 blasers wat die fluitjie in dié wedstryde gedra het.
Suid-Afrika se André Watson se vyf eindstryde is die meeste. Hy word gevolg deur Paddy O’Brien, Jonathan Kaplan, Craig Joubert, Jaco Peyper (drie) en Steve Walsh (twee).
Freek Burger, Glen Wahlstrom, Wayne Erickson, Tappe Henning, Mark Lawrence, Bryce Lawrence, Glen Jackson en Angus Gardner het elk een eindstryd behartig.
SUPERRUGBY-EINDSTRYDE – UITSLAE EN SKEIDSREGTERS
1993: Transvaal t. Auckland, 20-17 op Ellispark, Johannesburg. Skeidsregter: Freek Burger (Suid-Afrika).
1994: Queensland t. Natal, 21-10 op Ballymore, Brisbane. Skeidsregter: Glen Wahlstrom (Nieu-Seeland).
1995: Queensland t. Transvaal, 30-16 op Ellispark, Johannesburg. Skeidsregter: Paddy O’Brien (Nieu-Seeland).
* Super 12
1996: Auckland t. Natal, 45-21 op Eden Park, Auckland. Skeidsregter: Wayne Erickson (Australië).
1997: Auckland Blues t. ACT Brumbies, 23-7 op Eden Park, Auckland. Skeidsregter: Tappe Henning (Suid-Afrika).
1998: Canterbury Crusaders t. Auckland Blues, 20-13 op Eden Park, Auckland. Skeidsregter: Paddy O’Brien (Nieu-Seeland).
1999: Canterbury Crusaders t. Otago Highlanders, 24-19 op Carisbrook, Dunedin. Skeidsregter: André Watson (Suid-Afrika).
2000: Crusaders t. Brumbies, 20-19 in Bruce-stadion, Canberra. Skeidsregter: André Watson (Suid-Afrika).
2001: Brumbies t. Haaie, 30-6 in Bruce-stadion, Canberra. Skeidsregter: Paddy O’Brien (Nieu-Seeland).
2002: Crusaders t. Brumbies, 31-13 in Jade-stadion, Christchurch. Skeidsregter: André Watson (Suid-Afrika).
2003: Blues t. Crusaders, 21-17 op Eden Park, Auckland. Skeidsregter: André Watson (Suid-Afrika).
2004: Brumbies t. Crusaders, 47-38 in Canberra-stadion. Skeidsregter: André Watson (Suid-Afrika).
2005: Crusaders t. Waratahs, 35-25 in Jade-stadion, Christchurch. Skeidsregter: Jonathan Kaplan (Suid-Afrika).
* Super 14
2006: Crusaders t. Hurricanes, 19-12 in Jade-stadion, Christchurch. Skeidsregter: Jonathan Kaplan (Suid-Afrika).
2007: Bulle t. Haaie, 20-19 op Kingspark, Durban. Skeidsregter: Steve Walsh (Nieu-Seeland).
2008: Crusaders t. Waratahs, 20-12 in AMI-stadion, Christchurch. Skeidsregter: Mark Lawrence (Suid-Afrika).
2009: Bulle t. Chiefs, 61-17 op Loftus Versfeld, Pretoria. Skeidsregter: Jonathan Kaplan (Suid-Afrika).
2010: Bulle t. Stormers, 25-17 in Orlando-stadion, Soweto. Skeidsregter: Craig Joubert (Suid-Afrika).
* Super 15
2011: Reds t. Crusaders, 18-13 in Suncorp-stadion, Brisbane. Skeidsregter: Bryce Lawrence (Nieu-Seeland).
2012: Chiefs t. Haaie, 37-6 in Waikato-stadion, Hamilton. Skeidsregter: Steve Walsh (Australië).
2013: Brumbies t. Chiefs, 33-27 in Waikato-stadion. Skeidsregter: Craig Joubert (Suid-Afrika).
2014: Waratahs t. Crusaders, 33-32 in ANZ-stadion, Sydney. Skeidsregter: Craig Joubert (Suid-Afrika).
2015: Highlanders t. Hurricanes, 21-14 in Westpac-stadion, Wellington. Skeidsregter: Jaco Peyper (Suid-Afrika).
* Super 18
2016: Hurricanes t. Leeus, 20-3 in Westpac-stadion, Wellington. Skeidsregter: Glen Jackson (Nieu-Seeland).
2017: Leeus t. Crusaders, 25-17 op Ellispark, Johannesburg. Skeidsregter: Jaco Peyper (Suid-Afrika).
2018: Crusaders t. Leeus, 37-18 in AMI-stadion, Christchurch. Skeidsregter: Angus Gardner (Australië).
2019: Crusaders t. Jaguares in AMI-stadion, Christchurch. Skeidsregter: Jaco Peyper (Suid-Afrika).
Meer oor: Crusaders | Superrugby | Jaco Peyper | Jaguares
EW Viljoen storm Leicester toe
Habana glo Jaguares kan ‘Saders stuit
Terugslag vir Crusaders en All Blacks
Geen stappe teen ‘stoute’ Crusaders
Geen Ebola in SA of buurlande nie
Skietstilstand in Gasastrook bewerkstellig